Uznesenie Krajského súdu Prešov sp. zn. 6Sd/29/2016 z 29. 6. 2016
Uznesenie Krajského súdu Prešov z 29. júna 2016, sp. zn. 6Sd/29/2016, ECLI:SK:KSPO:2016:8016200325.1
Súd: Krajský súd Prešov
Spisová značka: 6Sd/29/2016
ECLI: ECLI:SK:KSPO:2016:8016200325.1
Dátum vydania: 29. 6. 2016
Forma: Uznesenie
Text rozhodnutia
Súd: Krajský súd Prešov Spisová značka: 6Sd/29/2016 Identifikačné číslo súdneho spisu: 8016200325 Dátum vydania rozhodnutia: 30. 06. 2016 Meno a priezvisko sudcu, VSÚ: JUDr. Eva Sláviková ECLI: ECLI:SK:KSPO:2016:8016200325.1 Uznesenie Krajský súd v Prešove v právnej veci navrhovateľky F.. I. E., bytom v Q., XX. novembra č. XX, proti odporkyni Sociálnej poisťovni, ústredie v Bratislave, Ul. 29. augusta č. 8, v spore o invalidný dôchodok takto r o z h o d o l : Súd konanie z a s t a v u j e . Ž i a d e n z účastníkov n e m á právo na náhradu trov konania. o d ô v o d n e n i e : Opravným prostriedkom zo dňa 8. marca 2016 sa navrhovateľka domáhala preskúmania rozhodnutia odporkyne zo dňa 1. marca 2016, č. XXX XXX XXXX 0, ktorým bola zamietnutá jej žiadosť o invalidný dôchodok. Zmenovým rozhodnutím zo dňa 20. mája 2016, č. XXX XXX XXXX X - I. odporkyňa zrušila svoje rozhodnutie zo dňa 1. marca 2016 a vyhovela opravnému prostriedku navrhovateľky v plnom rozsahu a priznala navrhovateľke invalidný dôchodok od 12.01.2013. Podľa ustanovenia § 250o O.s.p., ak správny orgán ktorého rozhodnutie súd preskúmava, vydá nové rozhodnutie, ktorým návrhu celkom vyhovie, súd uznesením konanie zastaví. V danom prípade odporkyňa zmenovým rozhodnutím vyhovela opravnému prostriedku navrhovateľa v celom rozsahu, a preto súd konanie zastavil. O náhrade trov konania krajský súd rozhodol podľa § 146 ods. 1 písm. c/ O.s.p. v spojení s § 246c/ O.s.p., pretože žiaden z účastníkov nemá právo na náhradu trov konania podľa jeho výsledku, ak konanie bolo zastavené. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia na Najvyšší súd SR v Bratislave prostredníctvom Krajského súdu v Prešove, a to písomne v dvoch vyhotoveniach.

